Shenzhou 22

Shenzhou 22 (, ) ir Ķīnas pilotējams Shenzhou sērijas kosmosa kuģis. To orbītā palaida 2025. gada 25. novembrī bez apkalpes. Kosmosa kuģi orbitālajā stacijā Tiangong nogādāja sabojātā Shenzhou 20 vietā, lai nodrošinātu 10. ekspedīciju.

 Apkalpe 
Kuģa Shenzhou 22 apkalpe lejupceļā:
Kosmonauts PozīcijaLidojums pēc skaitaValsts /organizācija Džans Lu ↓ Komandieris 2.  U Fei ↓ Operators 1.  Džans Hundžans ↓ Derīgās kravas speciālists 1. 

 Priekšvēsture 
Shenzhou 22 ar Tiangong 10. ekspedīciju sākotnēji bija plānots palaist apmēram 2026. gada aprīlī, lai nomainītu 10. ekspedīciju. CMSA vēstīja, ka viens kosmonauts, visticamāk, paliks stacijā vairāk nekā gadu, kas ļautu Pakistānas kosmonautam veikt īsu viesekspedīciju ar Shenzhou 23.

Plāni mainījās 2025. gada novembrī, īsi pirms 9. ekspedīcijas atgriešanās. CMSA ziņoja par "nelielu plaisu" kosmosa kuģa Shenzhou 20 iluminatorā, ko, visticamāk, izraisīja kosmiskie atkritumi. Piesardzības nolūkā Shenzhou 20 apkalpe atgriezās uz Zemi ar kosmosa kuģi Shenzhou 21, kas nupat stacijā bija nogādājusi 10. ekspedīcijas apkalpi. Tādējādi jaunā apkalpe stacijā bija atstāta bez lidojumam droša atgriešanās kosmosa kuģa uz 11 dienām.

Saskaņā ar CMSA drošības noteikumiem pilnībā samontētais kosmosa kuģis Shenzhou un tā nesējraķete Chang Zheng 2F jātur kosmodromā, lai būtu gatavi ārkārtas lidojumam. Tā kā Shenzhou 22 un tā raķete jau atradās šajā gatavības stāvoklī, CMSA uzsāka ārkārtas palaišanas procedūru, kas ilga 16 dienas, kas ir daudz īsāks laiks nekā parastais 45 dienu palaišanas sagatavošanās termiņš. Shenzhou 22 sagatavoja paātrinātai bezpilota palaišanai, lai atjaunotu stacijas apkalpes drošu atgriešanās iespēju.

 Lidojuma gaita 
Shenzhou 22 tika palaists  04:11:45 UTC ar nesējraķeti Chang Zheng 2F no Dzjucjuaņas Pavadoņu palaišanas centra starta laukuma LA-4/SLS.

Tajā pašā dienā 07:50 UTC kosmosa kuģis automātiskā režīmā saslēdzās ar orbitālo staciju Tiangong pie moduļa Tianhe priekšējās pieslēgvietas.
Shenzhou 22 piegādāja medicīniskās preces, rezerves daļas stacijai un aprīkojumu, ar ko varētu salabot Shenzhou 20 ieplaisājušo iluminatoru. Vēl kravā bija svaigi augļi un dārzeņi, kā arī vistas spārniņi, steiks un kūka, ko apkalpe varēja pagatavot, izmantojot "kosmisko krāsni", kas pirmo reizi tika izmantota uz Tiangong iepriekšējā ekspedīcijā.

Kosmosa kuģim stacijā jāpaliek aptuveni sešus mēnešus, nodrošinot 10. ekspedīciju ar glābšanas kuģi.

 Iziešanas atklātā kosmosā 
MisijaSlūžu kameraKosmonautiSākums (UTC)BeigasIlgums Darbība Tiangong 10. ekspedīcija Wentian Džans LuU Fei   10:45 ~ 8 h Kosmonauti uzstādīja dažādas ierīces un pārbaudīja ārējo aprīkojumu, tostarp kosmosa kuģa Shenzhou-20 iluminatoru.

 Atsauces 

 Ārējās saites 
 Shenzhou 8, ..., 19 (SZ 8, ..., 19) Gunter Dirk Krebs 

21